**projektas**

**reg. Nr. T-133**

**2.14.darbotvarkės klausimas**

**Pasvalio rajono savivaldybės taryba**

**Sprendimas**

**DĖL PASVALIO RAJONO SAVIVALDYBĖS TARYBOS 2020 M. vasario 26 D. SPRENDIMO NR. T1-29 „DĖL PASVALIO RAJONO SAVIVALDYBĖS 2020–2022 M. STRATEGINIO VEIKLOS PLANO PATVIRTINIMO“ PAKEITIMO**

2020 m. birželio d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 2 dalies 40 punktu, 18 straipsnio 1 dalimi, Pasvalio rajono savivaldybės strateginio planavimo organizavimo tvarkos aprašu, patvirtintu Pasvalio rajono savivaldybės tarybos 2014 m. spalio 22 d. sprendimu Nr. T1-199 „Dėl Pasvalio rajono savivaldybės strateginio planavimo organizavimo tvarkos aprašo patvirtinimo“ (Pasvalio rajono savivaldybės tarybos 2018 m. lapkričio 21 d. sprendimo Nr. T1-229 redakcija), Pasvalio rajono savivaldybės taryba nusprendžia

pakeisti Pasvalio rajono savivaldybės 2020–2022 m. strateginį veiklos planą, patvirtintą Pasvalio rajono savivaldybės tarybos 2020 m. vasario 26 d. sprendimu Nr. T1-29 „Dėl Pasvalio rajono savivaldybės 2020–2022 metų strateginio veiklos plano patvirtinimo“, pakeičiant 2020–2022 m. strateginio veiklos plano 1 priedą „2020–2022 metų programų tikslai, uždaviniai, priemonės ir asignavimai“ ir jį išdėstant nauja redakcija (pridedama).

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Strateginio planavimo ir investicijų skyriaus vyr. specialistė

Karolina Grabauskienė

2020-06-09, tel. Nr. (8 451) 54030

Suderinta DVS Nr. RTS-134

Pasvalio rajono savivaldybės tarybai

**AIŠKINAMASIS RAŠTAS**

**DĖL PASVALIO RAJONO SAVIVALDYBĖS TARYBOS 2020 M. vasario 26 D. SPRENDIMO NR. T1-29 „DĖL PASVALIO RAJONO SAVIVALDYBĖS 2020–2022 M. STRATEGINIO VEIKLOS PLANO PATVIRTINIMO“ PAKEITIMO**

**2020-06-09**

Pasvalys

1. **Problemos esmė.**

Pasvalio rajono savivaldybė organizuoja savo veiklą vadovaudamasi Pasvalio rajono savivaldybės strateginiais planais ir Savivaldybės biudžetu. Siekiant efektyviai planuoti Pasvalio rajono savivaldybės veiklą 2020–2022 m. laikotarpiui, buvo parengtas trimetis strateginis veiklos planas, patvirtintas 2020 m. vasario 26 d. Pasvalio rajono savivaldybės tarybos sprendimu Nr. T1-29. Birželio mėnesį, tikslinant 2020 m. Savivaldybės biudžetą, 2020–2022 m. strateginis veiklos planas tapo keistinas. Taip pat atsižvelgiant į Lietuvos Respublikos išmokų vaikams įstatymo suvestinę redakciją, 12 straipsnis numato vaiko laikinosios priežiūros išmokos rūšį, kuri yra skiriama vaiko laikinosios priežiūros pas fizinius asmenis ar laikino apgyvendinimo pas fizinius asmenis metu vaiką laikinai prižiūrinčiam asmeniui. Kadangi tai yra nauja išmokos rūšis, už kurią bus teikiamos ataskaitos, reikalinga nauja priemonė 02 Socialinės paramos ir politikos įgyvendinimo programoje, kurios pavadinimas bus „Vaiko laikinosios priežiūros išmoka“. Taip pat vadovaujantis Lietuvos Respublikos kultūros ministro 2020 m. gegužės 28 d. įsakymu Nr. ĮV-694 „Dėl valstybės vardu pasiskolintų lėšų paskirstymo savivaldybių projektams“, Pasvalio Mariaus Katiliškio viešajai bibliotekai skirta 550 tūkst. Eur iš Valstybės investicijų programos 2020 m., todėl 07 Investicijų ir verslo rėmimo programoje įtrauktas naujas projektas „Pasvalio Mariaus Katiliškio viešosios bibliotekos Pasvalyje, Vytauto Didžiojo a. 7, infrastruktūros modernizavimas“.

**2. Kokios siūlomos naujos teisinio reguliavimo nuostatos ir kokių rezultatų laukiama.**

Priimtas sprendimo projektas įtakos kriminogeninei situacijai ir korupcijai neturės.

Atnaujintas Savivaldybės strateginis veiklos planas leis kryptingiau planuoti Savivaldybės veiklą, efektyviau paskirstyti ribotus finansinius, materialinius ir žmogiškuosius išteklius numatytiems veiklos rezultatams pasiekti.

**3. Skaičiavimai, išlaidų sąmatos, finansavimo šaltiniai.**

Lėšos strateginio veiklos plano programoms vykdyti numatytos 2020 m. Pasvalio rajono savivaldybės biudžete ir gaunamos iš kitų finansavimo šaltinių: valstybės biudžeto, Europos Sąjungos ir kitų tarptautinių fondų investicijų, bankų paskolų ir kt.

**4. Numatomo teisinio reguliavimo poveikio vertinimo rezultatai** (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), **galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Numatomo teisinio reguliavimo teigiamos pasekmės aptartos šio aiškinamojo rašto 2 dalyje. Priėmus sprendimo projektą, neigiamų pasekmių nenumatoma.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Priimti papildomų teisės aktų nereikia.

**6. Sprendimo projekto iniciatoriai.**

Strateginio planavimo ir investicijų skyriaus vyriausioji specialistė Karolina Grabauskienė

**7. Sprendimo projekto rengimo metu gauti specialistų vertinimai ir išvados.**

Sprendimas parengtas atsižvelgiant į gautas išvadas ir rekomendacijas

PRIDEDAMA. Pasvalio rajono savivaldybės 2020–2022 metų strateginio veiklos plano 1 priedas.

Strateginio planavimo ir investicijų skyriaus vyr. specialistė Karolina Grabauskienė